สอบถามหน่อยครับ 1. (รูป รู้สึกคันบริเวณขาหนิบใกล้ๆอวัยวะเพศมาก เลยถ่ายรูปมาดู ลักษณะนี้เป็นลักษณะของโรคอะไร อันตรายไหม และเอาอะไรมาทารักษาดีครับ 2. (รูป มีตุ่มขึ้นบริเวณหัวองคชาต ตุ่มเล็กๆแบบนี้ ไม่มีอาการแสบ และตอนนี้จางหายไปแล้ว ขึ้นมาวันเดียว คืออาการของโรคเริมหรือเปล่าครับ 3. (รูป ตุ่มแบบนี้ด้านหลังแท่งองคชาต เป็นตุ่มไขมันปกติ หรือเป็นอาการของโรคเริมครับ ไม่มีอาการเจ็บอะไรเลย 4. โรคเริมถ้าติดแล้ว จะแสดงอาการภายในกี่วันครับ 5. ตอนนี้เชื้อ HPV สามารถตรวจในผู้ชายได้ไหมครับ
สวัสดีค่ะ การพบตุ่มบริเวณหัวองคชาติเล็กๆ ไม่มีอาการอะไรชัดเจนนั้น อาจจะเกิดจาก ตุ่มจากต่อมไขมันที่โตขึ้นผิดปกติ แต่ไม่ใช่โรค ไม่จำเป็นต้องรักษา หรือเป็นตุ่ม PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกันสาเหตุที่เป็นโรคต่างๆเช่น ตุ่มจากเริมที่อวัยวะเพศ โดยจะมาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัสได้ ตุ่มจากหูดเช่นหูดหงอนไก่ หูดข้าวสุก โดยจะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนองจากในรูปแนบ ดูยังไม่เหมือนกลุ่มอาการอักเสบหรือติดเชื้อใดๆชัดเจน แนะนำการสังเกตอาการต่อไปก่อนได้ ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง ควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วยโรคเริมส่วนใหญ่แสดงอาการภายในประมาณ 1-2 สัปดาห์หลังสัมผัสกับผู้ติดเชื้อ หรือถ้าอยู่ในตัวเอง คือเคยเป็นแล้ว ไวรัสซ่อนในร่างกายไปแล้ว ก็จะมีอาการได้เมื่อร่างกายอ่อนแอ การตรวจเชื้อ HPV ในเพศชายนั้นยังไม่ได้มีการตรวจอย่างแพร่หลาย แต่สามารถจะฉีดวัคซีนป้องกันการติดเชื้อ HPV สายพันธุ์ที่ก่อให้เกิดมะเร็งตรงอวัยวะเพศหรือทวารหนักบ่อยๆได้ ถ้าไม่เคยมีเพศสัมพันธ์ น่าจะสามารถไปรับวัคซีนได้ แนะนำการสอบถามกับแพทย์ที่รพใกล้บ้านอีกครั้ง